বোরহানউদ্দিন কামিল মাদ্রাসা
বোরহানউদ্দিন কামিল মাদ্রাসা বাংলাদেশের ভোলা জেলার বোরহানউদ্দিন উপজেলার একটি প্রাচীনতম ঐতিহ্যবাহী আলিয়া মাদ্রাসা। ১৯২১ সালে প্রতিষ্ঠিত মাদ্রাসাটি ভোলা জেলার শতবর্ষী পূরণকারী একটি শিক্ষাপ্রতিষ্ঠান। মাদ্রাসাটি বোরহানউদ্দিন উপজেলার কাজিয়া কান্দা নামক গ্রামে অবস্থিত। ২০১৬ সাল থেকে মাদ্রাসাটি ইসলামি আরবি বিশ্ববিদ্যালয় অধিভুক্ত একটি মাদ্রাসা। ভোলা জেলার ইসলামি শিক্ষা প্রসার ও প্রাতিষ্ঠানিক ফলাফলের দিক থেকে মাদ্রাসার সুনাম রয়েছে। বর্তমানে মাদ্রাসায় মোট শিক্ষার্থী সংখ্যা ১৬৭৭ জন। মাদ্রাসার বর্তমান অধ্যক্ষের নাম এ বি আহমদ উল্যাহ আনছারী।